**OMLADINSKA BANKA ISTOČNA ILIDŽA – POZIV ZA MLADE PREDUZETNIKE I PREDUZETNICE 2019**

**Budi sama svoja šefica! Budi sam svoj šef!**

**Pretvori ideje, hobije ili interese u vlastiti mikrobiznis.**

**Omladinska banka će te pogurati do 2.000 KM bespovratnih sredstava!**

**Fond za dodjelu iznosi 2.000 KM.**

**Preduslovi su jednostavni:**

* Imaš između 18 i 35 godina;
* Sjedište tvog biznisa će biti na teritoriji opštine Istočna Ilidža;
* Potrebno ti je od 500 KM do 2.000 KM;
* Registrovat ćeš novi biznis unutar 2 mjeseca nakon što potpišeš ugovor.

**Tvoj biznis će:**

* Biti registrovan kao komercijalno poljoprivredno gazdinstvo ili samostalno preduzetništvo;
* Uposliti minimalno jednu osobu (tebe ili nekog drugog);
* Pokazati potencijal za finansijsku održivost;
* Biti koristan i za širu društvenu zajednicu tj. za impakt (više info u samoj prijavi).

**VAŽNO: Glasanje i rokovi:**

* Rok za prijavu **je 03.09.2019. (do 14 h);**
* Glasove skupljaš **od 20.09. do 26.09.2019. godine (do 14:00 h);**
* Moraš prikupiti minimum 50 glasova;
* Bespovratni novac dobivaju oni sa najvećim brojem glasova unutar raspoloživog fonda (za finansiranje je obavezno imati minimalno 50 glasova).

**Šta ne podržavamo:**

* Biznis koji je već registrovan;
* Biznis čije djelovanje/proizvodi/usluge štete životnoj sredini;
* Biznis čije sjedište neće biti na teritoriji opštine Istočna Ilidža;
* Biznis koji se bavi proizvodnjom ili prodajom duvana, cigareta ili pića i prehrambenih artikala sa sadržajem alkohola;
* Biznis koji se bavi proizvodnjom i/Ili prodajom oružja i municije;
* Biznis čija je djelatnost rizična za životnu sredinu, zdravlje i živote ljudi (hemijska industrija, obrada i proizvodnja opasnih materijala itd.);
* Biznis koji se bavi neetičnim, neistraženim ili riskantnim industrijama (kriptovalute, alternativne metode liječenja, kockanje, seks industrija, proricanje budućnosti i sl.).

**Da znaš unaprijed:**

* Nakon prijave biznisa (status treba da bude U provjeri), naš Odbor za mikropreduzetništvo će ti pomoći u razvoju prijave i [finansijskog plana za prvu godinu poslovanja](https://www.lonac.pro/mikrobiznis---kako-popuniti-finansijski-plan);
* Odbor za mikropreduzetništvo će raditi prvi krug selekcije te odobriti sve one koji zadovoljavaju kriterije poziva, ali finalnu ulogu ima zajednica svojim glasom;
* Prije isplate, provjerićemo tvoj identitet, godište i potpisati Ugovor (do 01.10.2019. godine)

Pri pisanju prijave pogledaj savjete naše Ene Zorlak u [blogu](https://www.lonac.pro/obrt-i-pokretanje-obrta) posvećenom mikrobiznisima kao i ostale blogove koji su ti ponuđeni na prijavi te [Vodič](https://www.lonac.pro/kako-prijaviti-mikrobiznis---vodic-za-popunjavanje-prijave) za prijavu.